《鹿鸣燕礼成贻解元诸友并呈通判寺簿兄及众同官五首 其一》
宋代·罗愿

天意欲为雨，川云出相望。明时揽俊乂，所立固无方。

少小讽二南，美此江汉乡。猥当兴能职，首辟较艺场。

群儒悦宽简，浩荡出文章。方观纵壑鱼，忽作抟风翔。

此去升礼闱，旋当对殿廊。忠言动明主，家国有辉光。

作者简介：罗愿 (1136～1184) 字端良，号存斋，徽州歙县呈坎人。汝楫子。荫补承务郎。宋乾道二年(1166)进士 ，历任鄱阳知县、赣州通判、鄂州知事，人称罗鄂州。精博物之学，长于考证。文章精炼醇 雅，有秦汉古文之风。所撰《新安志》10卷，体例完备，章法严密，舍取并合随主旨而定， 尤详物产。提出编纂方志要注重民生，为后世学者重视。著有《尔雅翼》20卷、《鄂州小集 》7卷。